Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: 2001. évi LXXIX. törvény (a továbbiakban: Sztmód.1.)
Paragraph Index: 702

(3) bekezdése határozza meg azt, hogy az egyházi intézményfenntartó az általa biztosított, a helyi önkormányzat alapellátási feladatai körébe tartozó szolgáltatás állami támogatását csak a helyi önkormányzattal kötött ellátási szerzõdés alapján igényelheti. 2.3.1. Az Szt. 121. § (3) bekezdése csak azzal a feltétellel teszi lehetõvé az állami támogatást biztosító ellátási szerzõdés megkötését, ha a települési önkormányzat az alapellátási feladatokat nem, vagy nem teljes mértékben látja el. Amennyiben a települési önkormányzat az alapellátási feladatokat ellátja, akkor nem köthet ellátási szerzõdést az egyházi intézményfenntartóval. Az ellátási szerzõdés megkötése nélkül az egyházi intézményfenntartó akkor sem kap állami támogatást, ha az általa nyújtott közszolgáltatásra az állampolgárok részérõl igény van, vagyis az állampolgár az egyházi közszolgáltatás igénybevétele mellett dönt. Amennyiben tehát a települési önkormányzat az alapellátási feladatokról saját maga gondoskodik, akkor az állampolgároknak az egyházi közszolgáltatás igénybevételére vonatkozó döntése nem érvényesülhet. Ez sérti a Megállapodás III. Fejezetét, mert az az állampolgár szabad egyéni döntésétõl teszi függõvé az egyházi közszolgáltatás 2004/65. szám igénybevételét, illetve az egyházi közszolgáltatás igénybevételén alapuló állami támogatást. A Megállapodás III. Fejezete szerint az Egyház állami támogatásra jogosult, amelynek alapja az állampolgár azon döntése, ahogyan az egyházi közszolgáltatásokat igénybe veszik. A Megállapodás rendelkezése tehát rögzíti, hogy az állam — az egyházi közszolgáltatás állampolgári igénybevétele esetén — köteles biztosítani az Egyház állami támogatását. A Megállapodás szerint az állami támogatásra való jogosultság meghatározásánál az állampolgár van döntési helyzetben: az állampolgár döntése alapozza meg az Egyház állami támogatásra való jogosultságát. A települési önkormányzat ezért az állampolgár döntése alapján köteles ellátási szerzõdést kötni az egyházi intézményfenntartóval. Az állampolgár döntését a települési önkormányzat nem korlátozhatja, még azon az alapon sem, hogy a közfeladatot az önkormányzat saját maga is el tudja látni. Ha ugyanis az állampolgár úgy döntött, hogy az egyházi intézményfenntartó szolgáltatását veszi igénybe, akkor e döntés alapján az egyházi intézményfenntartónak a Megállapodás szerint jár az állami támogatás. A Megállapodás szerint az egyházi intézményfenntartó állami támogatása független attól, hogy a települési önkormányzat el tudja-e látni a feladatát, vagy sem. A Megállapodás nem teszi a települési önkormányzat tevékenységétõl függõvé az egyházi intézményfenntartó állami támogatását, mert az Egyháznak az általa nyújtott közszolgáltatásért az állami támogatás minden olyan esetben jár, amikor az egyházi közszolgáltatást az állampolgárok igénybe veszik. Ebbõl következõen az egyházi közszolgáltatásért járó állami támogatásnak a települési önkormányzat által nyújtott közszolgáltatástól való függõvé tétele ellentétes az egyházi közszolgáltatásnak az állampolgár szabad elhatározásától függõ, Megállapodás szerinti állami támogatásával. A Megállapodás III. Fejezete ugyanis az állampolgár döntésétõl teszi függõvé a közszolgáltatást, illetve az állami támogatásra való jogosultságot. Ez a döntési jog sérül azáltal, hogy az Szt.

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes